রাসূল (সা) তাদের কুমতলবের কথা অবগত হয়ে তাদেরকে মদিনা থেকে বহিষ্কার করেন। এরপর খন্দক যুদ্ধের অন্যতম উসকানিদাতা ইহুদি কা‘ব বিন আশরাফকে তার অপকর্মের কঠোর শাস্তি দেন। খন্দক যুদ্ধে কুরাইশ কাফিরদের সহযোগী ও উসকানিদাতা বিশ্বাসঘাতক বনু কুরায়জাকে কঠোর ও দৃষ্টান্তমূলক শাস্তি প্রদানের দৃশ্যে অতঃপর মদিনার রাষ্ট্রীয় সীমান্তের মধ্যে ইহুদিদের এবং মুনাফিক নেতা আবদুল্লাহ বিন উবায় সলুলের মৃত্যুতে অপরাপর মুনাফিকদের ষড়যন্ত্রে আপাতত কিছুটা ভাটা পরিলক্ষিত হয়। বনি মুস্তালিক এ সময় তাদের বিশ্বাস ভঙ্গের শাস্তি লাভ করে। বহিষ্কৃত অপরাপর ইহুদিরা খায়বারে গিয়ে তাদের ষড়যন্ত্র অব্যাহত রাখলে মহানবী (সা) তাদের বিরুদ্ধে অভিযান শুরু করেন। এখানে তারা সম্মুখ যুদ্ধে পরাজিত হয়ে ভক্তের ছদ্মবেশে মহানবীকে (সা) দাওয়াত দিয়ে বিষ প্রয়োগ করে হত্যা করতে চেষ্টা করে। রাসূল (সা) একমাত্র বিষ প্রয়োগকারীকে শাস্তি দিয়ে অন্যদের ক্ষমা করে দেন। মহানবী (সা) তাদেরকে সাময়িকভাবে আরব ভূখণ্ডে বসবাস করার অনুমতি দিলেও অনতিবিলম্বেই সকল অমুসলিম জাতিগোষ্ঠীর হাত থেকে জাজিরাতুল আরবকে মুক্ত করার জন্য তার অন্তরঙ্গ সাহাবাদের নির্দেশ দিয়ে যান।